ഗുരു സോമസുന്ദരം

പ്രധാനമായും തമിഴ് ചലച്ചിത്രമേഖലയിൽ പ്രവർത്തിക്കുന്ന ഒരു ഇന്ത്യൻ അഭിനേതാവാണ് ഗുരു സോമസുന്ദരം. ത്യാഗരാജൻ കുമരരാജ സംവിധാനം ചെയ്ത ആരണ്യ കാണ്ഡം എന്ന ചലച്ചിത്രത്തിലാണ് ആദ്യമായി അഭിനയിച്ചത്. ഈ ചിത്രത്തിലെ അഭിനയത്തിന് ഏറെ നിരൂപക പ്രശംസ നേടിയ ഗുരു സോമസുന്ദരം, തുടർന്ന് സുശീന്ദ്രൻ സംവിധാനം ചെയ്ത ആക്ഷൻ ചലച്ചിത്രമായ പാണ്ഡ്യ നാട്, കാർത്തിക് സുബ്ബരാജ് സംവിധാനം ചെയ്ത ജിഗർതണ്ട, രാജു മുരുകൻ സംവിധാനം ചെയ്ത ജോക്കർ എന്നീ ചലച്ചിത്രങ്ങളിലും പ്രധാനപ്പെട്ട കഥാപാത്രങ്ങളെ അവതരിപ്പിക്കുകയുണ്ടായി.
അഭിനയ ജീവിതം
തമിഴ്നാട്ടിലെ പ്രശസ്തമായ നാടകസംഘമായ കൂത്തുപ്പട്ടറൈയുടെ ഭാഗമായി, 2002 മുതൽ 2011 വരെ ഗുരു സോമസുന്ദരം നാടകങ്ങളിൽ അഭിനയിച്ചിരുന്നു. 2003 - ൽ സംവിധായകൻ ത്യാഗരാജൻ കുമരരാജ, കൂത്തുപ്പട്ടറൈയുടെ ചന്ദ്രഹരി എന്ന നാടകത്തിലെ ഗുരുവിന്റെ അഭിനയം കണ്ടശേഷം ഭാവിയിൽ താൻ സംവിധാനം ചെയ്യുന്ന സിനിമയിലേക്ക് അഭിനയിക്കാനുള്ള വാഗ്ദാനം നൽകുകയും ചെയ്തിരുന്നു. പിന്നീട് 2008 - ൽ കുമരരാജ, തന്റെ ആദ്യ സംവിധാന സംരംഭമായ ആരണ്യ കാണ്ഡം എന്ന നിയോ - നോയർ ചലച്ചിത്രത്തിൽ, കാളൈയൻ എന്ന കഥാപാത്രത്തെ അവതരിപ്പിക്കുന്നതിനായി ഗുരു സോമസുന്ദരത്തെ ക്ഷണിച്ചു. ഈ ചലച്ചിത്രത്തിൽ അഭിനയിക്കുന്നതിനു വേണ്ടി ഗുരു, തന്റെ ശരീരഭാരം കുറയ്ക്കുകയും തന്റെ ചലന ശൈലികൾക്കും ശരീര ഭാഷയ്ക്കുമൊക്കെ മാറ്റങ്ങൾ വരുത്തുകയും ചെയ്തു. 2011 - റിലീസ് ആയ ആരണ്യ കാണ്ഡം, ആ വർഷം രണ്ട് ദേശീയ ചലച്ചിത്ര പുരസ്കാരങ്ങൾ കരസ്ഥമാക്കുകയും ഗുരുവിന്റെ അഭിനയം നിരൂപക പ്രശംസ കരസ്ഥമാക്കുകയും ചെയ്തു. Rediff.com എന്ന വെബ്‍സൈറ്റിലെ നിരൂപകർ ഗുരുവിന്റെ അഭിനയത്തെ പറ്റി അഭിപ്രായപ്പെട്ടത്, "എല്ലാ പ്രശംസകളും ലഭിക്കേണ്ടത് ഗുരു സോമസുന്ദരത്തിനാണ്. സംഘട്ടന രംഗങ്ങളിലും മകനുമായുള്ള സംഭാഷണരംഗങ്ങളിലും ലോഡ്ജിലെ രംഗങ്ങളിലും ഒക്കെയുള്ള അദ്ദേഹത്തെ അഭിനയം ഏറെ മികച്ചതാണ്" എന്നായിരുന്നു. സമാനമായി Behindwoods.com എന്ന വെബ് സൈറ്റ്, ഗുരുവിന്റെ അഭിനയം "അവിസ്മരണീയം" ആണെന്നും അഭിപ്രായപ്പെട്ടു. ആരണ്യ കാണ്ഡത്തിലെ അഭിനയം കണ്ട മണി രത്നം, തന്റെ അടുത്ത ചലച്ചിത്രമായ കടലിൽ ഗുരു സോമസുന്ദരത്തിന് ഒരു ചെറിയ കഥാപാത്രത്തെ അവതരിപ്പിക്കാനുള്ള അവസരം നൽകുകയും ചെയ്തു.

കൂത്തുപ്പട്ടറൈയിൽ നിന്നും പുറത്തു വന്ന ശേഷം, ഫ്രീലാൻസ് നാടക നടനായി ഏതാനും നാടകങ്ങളിൽ അഭിനയിച്ച ഗുരു, തുടർന്ന് 5 സുന്ദരികൾ എന്ന ചലച്ചിത്രത്തിലെ ഷൈജു ഖാലിദ് സംവിധാനം ചെയ്ത ഭാഗത്ത് ഒരു ഫോട്ടോഗ്രാഫറിന്റെ കഥാപാത്രത്തെയും അവതരിപ്പിച്ചു. തുടർന്ന് അതേ വർഷം സുശീന്ദ്രൻ സംവിധാനം ചെയ്ത പാണ്ഡ്യ നാട് എന്ന ചലച്ചിത്രത്തിലും ഒരു കഥാപാത്രത്തെ അവതരിപ്പിക്കുകയുണ്ടായി. 2016 - ൽ രാജു മുരുകൻ സംവിധാനം ചെയ്ത രാഷ്ട്രീയ - ആക്ഷേപഹാസ്യ ചലച്ചിത്രമായ ജോക്കറിലെ, ഗുരു അവതരിപ്പിച്ച കേന്ദ്ര കഥാപാത്രം ഏറെ ശ്രദ്ധിക്കപ്പെട്ടിരുന്നു.

ചലച്ചിത്രങ്ങൾ

 വർഷം  ചലച്ചിത്രം  കഥാപാത്രം  കുറിപ്പുകൾ  2011  ആരണ്യ കാണ്ഡം  കാളൈയൻ   2013  കടൽ  കോവിൽ കുട്ടി  2013  5 സുന്ദരികൾ  ഫോട്ടോഗ്രാഫർ  മലയാള ചലച്ചിത്രം 2013  പാണ്ഡ്യ നാട്  നാഗരാജ്   2014  ജിഗർതണ്ട  മുത്തു   2015  49-O  ആറുമുഖം   2015  ബെഞ്ച് ടാക്കീസ്  ഡേവിഡ്  2015  തൂങ്കാവനം  ദുരൈപാണ്ഡിയൻ   2015  കൊഹിനൂർ  നായക്കർ  മലയാള ചലച്ചിത്രം 2016  ജോക്കർ  മന്നർ മന്നൻ   2016  കുറ്റമേ ദണ്ടനൈ  ബാലൻ   2017  യാക്കൈ  ശ്രീറാം   2017  പാമ്പു സാട്ടൈ  രാജേന്ദ്രൻ  2015  ഇരുതി അറം  അപരിചിതൻ  ഹ്രസ്വചിത്രം 2018  ഓട് രാജ ഓട്  മനോഹർ   2018  വഞ്ചഗർ ഉലകം  സമ്പത്ത്  2019  പേട്ട  ജില്ലാ കളക്ടർ  2020  ഇതു വേതാളം സൊല്ലും കഥൈ  Vedhalam 2020മാമനിതൻ ചിത്രീകരണം പുരോഗമിക്കുന്നു.  2020മഞ്ച സട്ട പച്ച സട്ടചിത്രീകരണം പുരോഗമിക്കുന്നു.  2020കാതലിക്ക യാരുമില്ലൈചിത്രീകരണം പുരോഗമിക്കുന്നു. 2020പരമ ഗുരുചിത്രീകരണം പുരോഗമിക്കുന്നു. 2021മിന്നൽ മുരളി (മലയാളം)2021ഇന്ത്യൻ 2ചിത്രീകരണം പുരോഗമിക്കുന്നു. 

വെബ് സീരീസുകൾ

വർഷംപേര്കഥാപാത്രംഭാഷ2020ടോപ്പ്‍ലെസ്കൽക്കി (രാഷ്ട്രീയപ്രവർത്തകൻ) തമിഴ്
 പുരസ്കാരങ്ങൾ 
വർഷംപുരസ്കാരംവിഭാഗംചലച്ചിത്രംഭാഷഫലംഅവലംബം2017ബിഹൈൻഡ്‍വുഡ്സ് ഗോൾഡ് മെഡൽമികച്ച നടൻ ജോക്കർതമിഴ്
അവലംബം

പുറം കണ്ണികൾ

വർഗ്ഗം:1975-ൽ ജനിച്ചവർ
വർഗ്ഗം:തമിഴ് അഭിനേതാക്കൾ
വർഗ്ഗം:സെപ്റ്റംബർ 3-ന് ജനിച്ചവർ